एक सप्ताह में छात्रवृत्ति नहीं मिली तो आंदोलन
दौसा| अनुसूचितजाति जनजाति अखिल भारतीय परिसंघ की बैठक सोमवार को मीन भगवान मंदिर सोमनाथ नगर में जिला महासचिव अशोक सिकराय की अध्यक्षता में हुई। उन्होंने कहा कि कलेक्टर को छात्रवृत्ति की मांग को लेकर कई बार ज्ञापन देने के तीन माह बाद भी छात्रवृत्ति विद्यार्थियों के खाते में नहीं आई। एक सप्ताह में छात्रवृत्ति खातों में नहीं डाली गई, तो आंदोलन करेंगे साथ ही कलेक्ट्रेट का घेराव भी किया जाएगा। उन्होंने एसटी, एससी बैकलाग भरने, ओबीसी, एसबीसी के चयनित अभ्यर्थियों को नियुक्ति की मांग की। दीपक गांवड़ी, रामकिशन, रोहित मीणा, राकेश काली पहाड़ी, हेमराज, ऋषिकेश, रामावतार, संजय घूमणा, अशोक वैद, मुकेश बैरवा, ऋषि सालिमपुर, जीतू पाड़ली आदि थे।
hin_Deva hin_Deva